Hagnaður ársins 2016 eftir tekjuskatt var 4,3 milljarðar króna . “ Þetta er glæsilegur árangur og sýnir enn gífurlegan vöxt í ferðalögum . Hann er ekki bundinn við Ísland . Þýska hagstofan birti nýlega tölur sem sýndu að rúmlega 100 milljón ferðamenn fóru frá þýskum flugvöllum árið 2016 . Þeir hafa aldrei verið fleiri . Evrópskir ákvörðunarstaðir voru vinsælastir . Nú kaupa flestir flugfarþegar líklega miða sína beint á netinu . Ég var einmitt að kaupa farseðla þannig af WOW air . Fór ég inn á síðuna sem kom fyrst upp þegar ég leitaði að WOW air á netinu . Hún var á ensku og setti ég það ekki fyrir mig og ekki heldur að lokaverðið var gefið upp í dollurum . Þegar kom að því að greiða með kreditkortinu neitaði WOW air að viðurkenna kortið og benti mér á að reyna annað kort , sem ég gerði , eða hafa samband við bankann minn sem ég gerði einnig . Svar bankans var þetta : „ Þú virðist hafa lent í því að fá höfnun á kortið sökum þess að þú varst að reyna að greiða íslensku fyrirtæki í erlendri mynt . Þegar gjaldeyrishöftunum var komið á laggirnar á sínum tíma var þessi takmörkun sett á öll íslensk greiðslukort , þ.e. að geta ekki greitt innlendum fyrirtækjum í erlendri mynt . Ég mæli með að þú reynir að breyta gjaldmiðlinum yfir í ISK , þá ætti þetta að fljúga í gegn . “ Ég fór að ráðum bankans og bókaði mig og keypti miðann á íslensku vefsíðu WOW air og þá gekk þetta eins og í sögu . Það sparaði tíma og umstang fengju viðskiptavinir með íslensk kort sem álpast inn á enska vefsíðu WOW air strax ábendingu um að nota íslensku síðuna og borga í íslenskum krónum . Þá mætti einnig skýra málið í dálki á síðunni sem heitir algengar spurningar eða FAQ . Hvað skyldi þessi angi gjaldeyrishaftanna annars eiga að gilda lengi ?